শুক্রবার (১৪ জুলাই) পিবিআই মৌলভীবাজার কার্যালয়ে অতিরিক্ত পুলিশ সুপার মো : আসলাম উদ্দিন শিশু ইভা হত্যার রহস্য উদঘাটনের বিষয়টি প্রেসব্রিফিং-এর মাধ্যমে সাংবাদিকদের জানান। এই সময় উপস্থিত ছিলেন মামলার তদন্ত কর্মকর্তা ও পিবিআই মৌলভীবাজার ইউনিটের পুলিশ পরিদর্শক মোহাম্মদ তরিকুল ইসলাম। পুলিশ ব্যুরো অব ইনভেস্টিগেশন (পিবিআই) মৌলভীবাজার কার্যালয়ে প্রেসব্রিফিং এ অতিরিক্ত পুলিশ সুপার লিখিত বক্তব্যে জানান, কুলাউড়া উপজেলার ভাটেরা ইউনিয়নের ইসলামনগর গ্রামের মুক্তার মিয়ার ছেলে নিজাম মিয়া (৩৭) ও তার ভাইদের সাথে একই গ্রামের মৃত রহমত আলীর ছেলে মাসুক মিয়ার (৪৫)তাদের ভাইদের সাথে জমিজমা নিয়ে বিরোধ ছিল। ২০১২ সালের ১৪ আগস্ট মাসুক মিয়া দলবল নিয়ে বিরোধীয় জমিতে গেলে নিজাম মিয়ার স্ত্রী রুবিনা বেগম তার কন্যা মীমকে কোলে নিয়ে বিরোধিয় জমিতে গিয়ে বাধাদানসহ হল্লা চিৎকার করলে মাসুক মিয়া ও তার লোকজন রুবিনা বেগম কে মারপিট করে। এই সময় নিজামের মা বিরু বেগম শিশু ইভা'র লাশ হাতে নিয়ে বিরোধীয় জমির দিকে এসে বলেন মাসুক ও তার লোকজন শিশু ইভাকে হত্যা করেছে। এই ঘটনায় নিজাম মিয়া বাদী হয়ে কুলাউড়া থানায় মামলা করেন।